b'\n_START_ARTICLE_\nJalkapallon Euroopan cupin kausi 1966\xe2\x80\x931967\n_START_PARAGRAPH_\nJalkapallon Euroopan cupin kausi 1966\xe2\x80\x931967 oli mestarijoukkueiden Euroopan cupin 12. kausi. Cupiin osallistui 33 joukkuetta, joista nelj\xc3\xa4 joukkuetta pelasi karsintakierroksen ja albanialaisseura N\xc3\xabntori Tirana vet\xc3\xa4ytyi ennen ensimm\xc3\xa4ist\xc3\xa4 kierrosta. Hallitseva mestari Real Madrid p\xc3\xa4\xc3\xa4si suoraan toiselle kierrokselle. Joukkueet pelasivat cup-muotoisen kilpailun, jossa v\xc3\xa4lieriin saakka kukin joukkuepari pelasi ottelun koti- ja vieraskent\xc3\xa4ll\xc3\xa4 yhteistuloksen ratkaistessa jatkoon p\xc3\xa4\xc3\xa4semisen. Loppuottelu pelattiin Est\xc3\xa1dio Nacionalilla, Lissabonissa 25. toukokuuta 1967. Skotlantilainen Celtic voitti loppuottelussa italialaisen Interin maalein 2\xe2\x80\x931. T\xc3\xa4m\xc3\xa4 oli brittijoukkueiden ensimm\xc3\xa4inen mestaruus._NEWLINE_Kauden paras maalintekij\xc3\xa4 oli kuusi maalia tehnyt, jo toisella kierroksella karsiutuneen Anderlechtin Paul Van Himst, joka teki kaikki maalinsa ensimm\xc3\xa4isell\xc3\xa4 kierroksella suomalaisseura Valkeakosken Hakaa vastaan, viisi vierasottelussa ja yhden kotona.'